วลาดีคัฟคัซ

วลาดีคัฟคัซ (อังกฤษ: Vladikavkaz; รัสเซีย: Владикавка́з, เสียงอ่านภาษารัสเซีย: [vlədʲɪkɐˈfkas], lit. "ruler of the Caucasus"; ออสซีเชีย: Дзæуджыхъæу, อักษรโรมัน: Dzæwdžyqæw, สัทอักษรสากล: [ˈd͡zæwd͡ʒəqæw], lit. "Dzaug's settlement"), เดิมชื่อ ออร์ดโซนิคิดเซ (อังกฤษ: Ordzhonikidze; Орджоники́дзе) และ ซาอุดซิเคา (อังกฤษ: Dzaudzhikau; Дзауджика́у) เป็นเมืองหลวงของสาธารณรัฐนอร์ทออสซีเชีย–อะลาเนีย ประเทศรัสเซีย ตั้งอยู่ทางตะวันออกเฉียงใต้ของสาธารณรัฐ บริเวณเชิงเขาคอเคซัส ริมแม่น้ำเทเร็ก มีประชากร: 311,693 คน (การสำรวจสำมะโนประชากรในปี ค.ศ. 2010); 315,068 คน (สำมะโน ค.ศ. 2002); 300,198 คน (สำมะโน ค.ศ. 1989). วลาดีคัฟคัซเป็นหนึ่งในเมืองที่มีประชากรมากที่สุดในคอเคซัสเหนือ เมืองนี้เป็นศูนย์กลางอุตสาหกรรมและการขนส่ง ผลิตภัณฑ์ที่สำคัญ ได้แก่ สังกะสีและตะกั่วแปรรูป เครื่องจักร เคมีภัณฑ์ เสื้อผ้าและผลิตภัณฑ์อาหาร ประชากร จากผลการสำรวจสำมะโนประชากร ค.ศ. 2010 ประชากรในเมืองวลาดีคัฟคัซอยู่ที่ 330,148 คน ส่วนประกอบทางชาติพันธุ์ของประชากรในเมืองคือ: ออสเซเชี่ยน: 210,104 (63.9%) รัสเซีย: 80,945 (24.5%) อาร์เมเนีย: 11,697 (3.5%) จอร์เจีย: 7,014 (2.2%) อินกุช: 3,225 (1.1%) อาเซอร์ไบจาน: 2,212 (0.7%) ชาวยูเครน: 1,857 (0.6%) กรีก: 1,819 (0.5%) สโลวัก: 990 (0.3%) อื่นๆ: 10,285 (3.1%) อ้างอิง